สวัสดีครับ พอดีแฟนผม เขาท้องนอกมดลูก อายุครรภ์ 4-5 สัปดาห์ ไปหามาแล้ว บอกไม่ต้องขูดมดลูก หลุดเองตามธรรมชาติ จนปัจจุบันเมนส์ยังไม่มาควรทำยังไงดีครับ
สวัสดีค่ะ ท้องนอกมดลูก เป็นภาวะที่ไข่ได้รับการผสมกับสเปิร์มแล้วกลายเป็นตัวอ่อนฝังตัวอยู่บริเวณอื่นที่ไม่ใช่ผนังมดลูก มักเกิดขึ้นบริเวณท่อนำไข่ (ปีกมดลูก) ทำให้ตัวอ่อนไม่สามารถเจริญเติบโตต่อไปเป็นทารกได้ เป็นภาวะอันตรายและฉุกเฉินทางการแพทย์ เนื่องจากอาจมีตกเลือดในท้องจนช็อกถึงแก่ชีวิตได้อาการเช่นประจำเดือนไม่มา มีเลือดไหลออกจากช่องคลอดเล็กน้อย ปวดบริเวณอุ้งเชิงกราน หรือมีเลือดไหลออกจากช่องคลอดจำนวนมากร่วมกับ หน้ามืดเป็นลม วิงเวียนศีรษะอย่างรุนแรงในกรณีนี้ที่อาจจะอายุครรภ์ยังน้อย และแพทย์ตรวจร่างกายแล้วยังไม่มีภาวะท่อนำไข่แตกหรือติดเชื้อ อาจจะค่อยๆปล่อยให้ตัวอ่อนแท้งหลุดออกมาเองตามธรรมชาติโดยหลังการแท้งครบนั้น ประจำเดือนอาจจะมาภายใน 1-3 เดือน หากประจำเดือนยังไม่มา หรือมีเลือดออกผิดปกติทางช่องคลอดมาก ปวดหน่วงท้องน้อย มีไข้ ซีด เพลีย ควรรีบกลับไปพบแพทย์อ่านเพิ่มเติม